Dohoda Formou Výmeny Listov o predĺžení doby platnosti protokolu, ktorý stanovuje príležitosti rybolovu a finančný príspevok podľa dohody medzi Európskym hospodárskym spoločenstvom a Komorskou federatívnou islamskou republikou o rybolove v komorských vodách, na obdobie od 28. februára 2004 do 31. decembra 2004



Úradný vestník L 029 , 02/02/2005 S. 0022 - 0022

Úradný vestník L 159 , 13/06/2006 S. 0081 - 0082



Dohoda Formou Výmeny Listov o predĺžení doby platnosti protokolu, ktorý stanovuje príležitosti rybolovu a finančný príspevok podľa dohody medzi Európskym hospodárskym spoločenstvom a Komorskou federatívnou islamskou republikou o rybolove v komorských vodách, na obdobie od 28. februára 2004 do 31. decembra 2004 A. List od Spoločenstva Vážený páne, mám tú česť potvrdiť Vám, že sme sa dohodli na prechodnom režime, ktorý zaručuje predĺženie doby platnosti v súčasnosti uplatňovaného protokolu (od 28. februára 2001 do 27. februára 2004), ktorý stanovuje príležitosti rybolovu a finančný príspevok podľa dohody medzi Európskym hospodárskym spoločenstvom a Komorskou federatívnou islamskou republikou o rybolove v komorských vodách, v očakávaní rokovaní, na ktorých sa dohodnú zmeny a doplnenia protokolu k dohode o rybolove: 1. Režim uplatňovaný počas troch predchádzajúcich rokov sa uplatňuje naďalej na obdobie od 28. februára 2004 do 31. decembra 2004. Finančný príspevok Spoločenstva v prechodnom režime zodpovedá sume prorata temporis vyplývajúcej z článku 2 v súčasnosti uplatňovaného protokolu, t. j. 291875 EUR. Platba tohto finančného príspevku sa uskutoční najneskôr 1. decembra 2004. Podmienky vzťahujúce sa na platbu sumy vyplývajúcej z článku 3 protokolu sa budú tiež uplatňovať. 2. Počas prechodného obdobia bude počet schválených rybárskych povolení obmedzený podľa článku 1 v súčasnosti uplatňovaného protokolu a výška poplatkov alebo záloh za povolenia bude stanovená v bode 1 prílohy k protokolu. Bol by som Vám zaviazaný, keby ste mohli potvrdiť prijatie tohto listu a vyjadriť súhlas s jeho obsahom. Prijmite, prosím, výraz mojej najhlbšej úcty. V mene Rady Európskej únie B. List od vlády Komorskej únie Vážený pane, mám česť potvrdiť dnešným dátumom prijatie Vášho listu tohto znenia: "Mám tú česť potvrdiť Vám, že sme sa dohodli na tomto prechodnom režime, ktorý zaručuje predĺženie doby platnosti v súčasnosti uplatňovaného protokolu (od 28. februára 2001 do 27. februára 2004), ktorý stanovuje príležitosti rybolovu a finančný príspevok podľa dohody medzi Európskym hospodárskym spoločenstvom a Komorskou federatívnou islamskou republikou o rybolove v komorských vodách, v očakávaní rokovaní, na ktorých sa dohodnú zmeny doplnenia protokolu k dohode o rybolove: 1. Režim uplatňovaný počas troch predchádzajúcich rokov sa uplatňuje naďalej na obdobie od 28. februára 2004 do 31. decembra 2004. Finančný príspevok Spoločenstva v prechodnom režime zodpovedá sume prorata temporis vyplývajúcej z článku 2 v súčasnosti uplatňovaného protokolu, t. j. 291875 EUR. Platba tohto finančného príspevku sa uskutoční najneskôr 1. decembra 2004. Podmienky vzťahujúce sa na platbu sumy vyplývajúcej z článku 3 protokolu sa budú tiež uplatňovať. 2. Počas prechodného obdobia bude počet schválených rybárskych povolení obmedzený podľa článku 1 v súčasnosti uplatňovaného protokolu a výška poplatkov alebo záloh za povolenia bude stanovená v bode 1 prílohy k protokolu. Bol by som Vám zaviazaný, keby ste mohli potvrdiť prijatie tohto listu a vyjadriť súhlas s jeho obsahom." Mám česť potvrdiť, že obsah Vášho listu je pre vládu Komorskej únie prijateľný a že Váš list a tento list predstavujú dohodu, ktorá je v súlade s Vaším návrhom. Prijmite, prosím, výraz mojej najhlbšej úcty. Za vládu Komorskej únie --------------------------------------------------